95/340/EY: Komission päätös, tehty 27 päivänä heinäkuuta 1995, väliaikaisesta luettelosta kolmansista maista, joista jäsenvaltiot sallivat maidon ja maitopohjaisten tuotteiden tuonnin, ja päätöksen 94/70/EY kumoamisesta (ETA:n kannalta merkityksellinen teksti)



Virallinen lehti nro L 200 , 24/08/1995 s. 0038 - 0041



KOMISSION PÄÄTÖS, tehty 27 päivänä heinäkuuta 1995, väliaikaisesta luettelosta kolmansista maista, joista jäsenvaltiot sallivat maidon ja maitopohjaisten tuotteiden tuonnin, ja päätöksen 94/70/EY kumoamisesta (ETA:n kannalta merkityksellinen teksti) (95/340/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 23 artiklan 2 ja 3 kohdan, sekä katsoo, että komission päätöksessä 94/70/EY (2), sellaisena kuin se on viimeksi muutettuna Itävallan, Suomen ja Ruotsin liittymissopimuksella, vahvistetaan väliaikainen luettelo kolmansista maista, joista jäsenvaltiot sallivat raakamaidon, lämpökäsitellyn maidon ja maitopohjaisten tuotteiden tuonnin, eri tuotteet huomioon ottaen on laadittu luokitus; saadun kokemuksen sekä eläinlääkintäalan tiedekomitean suu- ja sorkkataudin esiintymisalueilta peräisin olevan maidon käsittelyyn liittyvistä suosituksista vastikään antaman kertomuksen perusteella on perusteltua tarkistaa kyseinen luokitus, selvyyden vuoksi olisi aiheellista kumota päätös 94/70/EY ja laatia uusi luettelo, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot sallivat raakamaidon ja raakamaidosta valmistettujen tuotteiden tuonnin liitteenä olevan luettelon A osassa mainituista kolmansista maista. 2 artikla Jäsenvaltiot sallivat sellaisen maidon ja maitopohjaisten tuotteiden tuonnin, jotka on lämpökäsitelty kerran siten, että kuumennus vastaa vähintään pastörointia vähintään 72 °C:ssa vähintään 15 sekunnin ajan ja että varmistetaan negatiivinen reaktio fosfataasikokeessa, liitteenä olevan luettelon B osassa mainituista kolmansista maista. 3 artikla Jäsenvaltiot sallivat sellaisen maidon ja maitopohjaisten tuotteiden tuonnin, joille on tehty: joko 1) sterilointi siten, että saavutetaan F°-arvo, joka on vähintään 3, tai 2) alustava lämpökäsittely siten, että kuumennus vastaa vähintään pastörointia vähintään 72 °C:ssa vähintään 15 sekunnin ajan ja että varmistetaan negatiivinen reaktio fosfataasikokeessa, jota seuraa: joko a) i) ihmisravinnoksi tarkoitetun maidon tai maitopohjaisten tuotteiden tapauksessa: - toinen lämpökäsittely, johon liittyy korkeassa lämpötilassa tapahtuva pastörointi, iskukuumennus tai sterilointi, joka riittää kaikissa tapauksissa tuottamaan negatiivisen reaktion peroksidaasikokeessa, tai - maitojauheen tai maitopohjaisten jauhetuotteiden osalta toinen lämpökäsittely siten, että kuumennus vastaa vähintään alustavaa lämpökäsittelyä ja että varmistetaan negatiivinen reaktio fosfataasikokeessa, jota seuraa kuivatus, tai ii) muun kuin ihmisravinnoksi tarkoitetun maidon ja maitotuotteiden tapauksessa: - toinen lämpökäsittely siten, että kuumennus vastaa vähintään alustavaa lämpökäsittelyä ja että varmistetaan negatiivinen reaktio fosfataasikokeessa, jota maitojauheen tai maitojauhepohjaisten tuotteiden tapauksessa seuraa kuivatus, tai b) hapatus siten, että pH pysyy alle 6:na vähintään tunnin ajan, liitteenä olevan luettelon C osassa mainituista kolmansista maista. 4 artikla Kumotaan päätös 94/70/EY. 5 artikla Tätä päätöstä sovelletaan 2 päivästä helmikuuta 1996 alkaen. 6 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 268, 14.9.1992, s. 1 (2) EYVL N:o L 36, 8.2.1994, s. 5 LIITE >TAULUKON PAIKKA>